S-5162/2023

Mál þetta, sem dómtekið var 4. október sl., er höfðað með ákæru, útgefinni af lögreglustjóranum á höfuðborgarsvæðinu 12. september 2023, á hendur D-kk-þgf Þ-kk-þgf S-kk-þgf, kt. [...], [...]Reykjavík, fyrir eftirtalin umferðar- og fíkniefnalagabrot, með þvíað hafa:

I.

Fyrir umferðar- og fíkniefnalagabrot með því að hafa, laugardaginn 25. september 2021, ekið bifreiðinni [...] óhæfur til að stjórna henni örugglega vegna áhrifa ávana- og fíkniefna og slævandi lyfja (í blóðsýni mældist kókaín 83 ng/ml og alprazólam 68 ng/ml) um Breiðholtsbraut við Norðingabraut í Reykjavík, og skömmu síðar á lögreglustöðinni að Hverfisgötu í Reykjavík haft í vörslum sínum í sölu- og dreifingarskyni 13,08 gaf kókaíni, sem fannst við leit í tösku ákærða.

Telst háttsemi þessi varða við 1., sbr. 2. mgr. 48. gr. og 1., sbr. 2. mgr. 50. gr., sbr. 1. mgr. 95. gr. umferðarlaga nr. 77/2019 og 2. gr., sbr. 5. og 6. gr. laga um ávana- og fíkniefni nr. 65/1974 og 2. gr., sbr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, með síðari breytingum.

II.

Fyrir umferðar- og fíkniefnalagabrot með því að hafa, miðvikudaginn 29. mars örugglega vegna áhrifa ávana- og fíkniefna og slævandi lyfja (í blóðsýni mældist amfetamín 100 ng/ml, kókaín 145 ng/ml, díazepam 96 ng/ml og nordíazepam 32 ng/ml) um Eggertsgötu við Suðurgötu í Reykjavík, þar sem lögregla hafði afskipti af ákærða, og á sama tíma haft í vörslum sínum 0,38 gaf kókaíni, sem lögregla fann við leit í bifreiðinni.

Telst háttsemi þessi varða við 1., sbr. 2. mgr. 48. gr., 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019 og 2. gr., sbr. 5. og 6. gr. laga um ávana- og fíkniefni nr. 65/1974 og 2. gr. sbr., 1. mgr. 14. gr. reglugerðar um ávana- og fíkniefni og önnur eftirlitsskyld efni nr. 233/2001, með síðari breytingum.

III.

Fyrir umferðarlagabrot með því að hafa, föstudaginn 31. mars 2023, ekið bifreiðinni [...]án gildra ökuréttinda um Grensásveg í Reykjavík, þar sem akstrinum lauk með umferðaróhappi, en ekki sinnt skyldum sínum við umferðaróhappið heldur ekið á brott af vettvangi, en lögregla stöðvaði aksturinn nokkrum klukkustundum síðar við Ártúnsbrekku í Reykjavík.

Telst háttsemi þessi varða við c. lið 1. mgr. 14. gr. og 1. mgr. 58. gr., sbr. 1. mgr. 94. gr. og 1. mgr. 95. gr. umferðarlaga nr. 77/2019.

IV.

Fyrir umferðarlagabrot með því að hafa, föstudaginn 31. mars 2023 eftir atvikið í ákærukafla III, ekið bifreiðinni [...] án gildra ökuréttinda og óhæfur til að stjórna henni örugglega vegna áhrifa ávana- og fíkniefna og slævandi lyfja (í blóðsýni mældist amfetamín 155 ng/ml, MDMA 240 ng/ml og alprazólam 14 ng/ml) um Vesturlandsveg við N1 í Reykjavík, þar sem lögregla stöðvaði aksturinn.

Telst háttsemi þessi varða við 1., sbr. 2. mgr. 48. gr., 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

V.

Fyrir umferðarlagabrot með því að hafa, mánudaginn 17. apríl 2023, ekið bifreiðinni [...] án gildra ökuréttinda og óhæfur til að stjórna henni örugglega vegna áhrifa ávana- og fíkniefna (í blóðsýni mældist amfetamín 290 ng/ml, flúalprazólam 14 ng/ml og kókaín 135 ng/ml) um Breiðholtsbraut og Reykjanesbraut í Reykjavík, og án þess að sinna fyrirmælum lögreglu um að stöðva bifreiðina sem gefin voru til kynna með forgangsljósum og hljóðmerkjum uns lögregla hindraði bifreiðina fyrir frekari för við Ártún í Reykjavík og stöðvaði aksturinn.

Telst háttsemi þessi varða við 6. mgr. 7. gr., 1., sbr. 2. mgr. 50. gr. og 1. mgr. 58. gr., sbr. 1. mgr. 94. gr. og 1. mgr. 95. gr. umferðarlaga nr. 77/2019.

VI.

Fyrir umferðarlagabrot með því að hafa, fimmtudaginn 18. maí 2023, ekið bifreiðinni [...] án gildra ökuréttinda og óhæfur til að stjórna henni örugglega vegna áhrifa ávana- og fíkniefna (í blóðsýni mældist tetrahýdrókannabínól 2,6 ng/ml) um Hafnargötu í Reykjanesbæ, þar sem lögregla hafði afskipti af ákærða.

Telst háttsemi þessi varða við 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 99. gr. og 101. gr. umferðarlaga nr. 77/2019. Krafist er upptöku á 13,08 gaf kókaíni í ákærukafla I og 0,38 gaf kókaíni í ákærukafla II, sem hald var lagt á, samkvæmt 6. mgr. 5. gr. laga um ávana- og fíkniefni nr. 65/1974 og 2. mgr. 14. gr. reglugerðar nr. 233/2001, með síðari breytingum.

Ákærði sótti ekki þing við þingfestingu málsins og hafði ekki boðað forföll en hafði verið birt ákæra og fyrirkall. Verður málið dæmt samkvæmt heimild í a-lið 1. mgr. 161. gr. laga nr. 88/2008 um meðferð sakamála enda var þess getið í fyrirkallinu að þannig gæti farið um meðferð málsins.

Með vísan til framanritaðs og til rannsóknargagna málsins telst framangreind háttsemi sönnuð og er hún rétt heimfærð til refsiákvæða í ákæru.

Ákærði er fæddur í [...]. Samkvæmt framlögðu sakavottorði, dagsettu 11. september 2023, var ákærða gert að greiða 538.000 króna sekt með viðurlagaákvörðun Héraðsdóms Reykjavíkur [...] 2017, meðal annars vegna brota gegn lögum um ávana-og fíkniefni, nr. 65/1974. Með dómi Héraðsdóms Reykjavíkur[...]2023 var ákærða gert að sæta fangelsi í 2 mánuði, en fullnustu refsingar frestað í tvö ár.

Brot þau sem ákærði er nú sakfelldur fyrir voru framin fyrir uppkvaðningu framangreinds dóms frá [...] og fer því um ákvörðun refsingar samkvæmt viðurlagareglum sem eiga við um hegningarauka. Af því leiðir að dæma verður upp skilorðsdóminn frá [...] og ákvarða refsingu í einu lagi. Við ákvörðun refsingar verður því við það miðað að ákærði hafi með brotum sínum nú í fyrsta sinn ekið undir áhrifum ávana- og fíkniefna og í annað sinn gerst sekur um brot gegn lögum um ávana- og fíkniefni, nr. 65/1974.

Með hliðsjón af framangreindu, sakarefni þessa máls, dómvenju og 60. g r. og 7 8. gr., sbr. 77. gr. almennra hegningarlaga nr. 19/1940 þykir refsing ákærða hæfilega ákveðin 3 mánaða fangelsi, en fullnustu refsingarinnar er frestað og falli hún niður að liðnum tveimur árum frá uppkvaðningu dóms þessa, haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1995.

Framangreindu til viðbótar, og með vísan til 57. gr. a í almennum hegningarlögum, sbr. 9. gr. laga nr.101/1976, og 1. mgr. 94. gr., 1. mgr. 95. gr., 97. gr. og 98. gr. umferðarlaga nr. 77/2019, og 1. og 2. gr., sbr. viðauka I, í reglugerð nr. 1240/2019, verður ákærða gert að greiða 1.460.000 krónur í sekt til ríkissjóðs innan fjögurra vikna frá birtingu dóms þessa að telja, en hann sæti ella fangelsi í 48 daga.

Með vísan til lagaákvæða í ákæru er ákærði sviptur ökurétti í 4 ár frá birtingu dómsins að telja.

Þá eru með vísan til lagaákvæða í ákæru gerð upptæk samtals 13,46 g af kókaíni.

Ákærði greiði 1.000.861 krónur í sakarkostnað.

Af hálfu ákæruvaldsins flutti málið A-kvk-nf Ý-kvk-nf S-kvk-nf saksóknarfulltrúi.

B-kvk-nf K-kvk-nf aðstoðarmaður dómara kveður upp þennan dóm.

Dómsorð:

Ákærði, D-kk-nf Þ-kk-nf S-kk-nf, sæti fangelsi í 3 mánaða fangelsi, en fullnustu refsingarinnar er frestað og falli hún niður að liðnum tveimur árum frá birtingu dóms þessa, haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1995. Ákærði greiði 1.460.000 krónur í sekt til ríkissjóðs innan fjögurra vikna frá birtingu dóms þessa að telja, en sæti ella fangelsi í 48 daga.

Ákærði er sviptur ökurétti í 4 árfrá birtingu dómsins að telja.

Ákærði sæti upptöku á 13.46 gaf kókaíni.

Ákærði greiði 1.000.861 krónur í sakarkostnað.

B-kvk-nf K-kvk-nf